Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 129/12/6603	Brezno, XXXXX2013
EEČ : 2-46-47-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 20.6.2013, spisová značka 1 Pv 129/12/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa XXXXX v čase o 11.00 h v katastrálnom území obce XXXXX na mieste zvanom XXXXX, odcudzil zo zeme voľne položený kus suchého smrekového dreva o dĺžke 6,5 m o obvode 52 cm, čím XXXXX so sídlom XXXXX, IČO: XXXXX spôsobil škodu vo výške 4 €, pričom dňa 30.04.2012 túto škodu uhradil a takéhoto konania sa dopustil, hoci bol rozhodnutím príslušníka OO PZ XXXXX zo dňa 27.02.2012 postihnutý blokovou pokutou vo výške 10 €, číslo bloku XXXXX za priestupok proti majetku podľa § 50 ods. 1 zákona č. 372/1990 Zb. o priestupkoch za krádež palivového dreva, 

Uznesením prokurátora Okresnej prokuratúry XXXXX zo dňa 20.6.2013, spisová značka 1 Pv 129/12/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry XXXXX uznesením č. 1 Pv 129/12 zo dňa 16.05.2012, ktoré nadobudlo právoplatnosť dňa 29.05.2012, podľa § 216 ods. 1 Tr. por. podmienečne zastavil trestné stíhanie obvineného ml. XXXXX stíhaného pre prečin krádeže podľa § 212 ods. 2 písm. f)  Tr. zák., ktorého sa dopustil tak, ako je to uvedené vo výrokovej časti tohto uznesenia.

	Podľa § 216 ods. 2 Tr. por. bola obvinenému ml. XXXXX určená skúšobná doba v trvaní 12 mesiacov, ktorá mu uplynula dňa 29.05.2013. 

	Po uplynutí skúšobnej doby boli na obvineného vyžiadané správy od OR PZ XXXXX, Úradu práce, sociálnych vecí a rodiny XXXXX, Obvodného úradu, odboru všeobecnej vnútornej správy XXXXX, obce XXXXX, Úradu práce, sociálnych vecí a rodiny XXXXX a odpis z registra trestov obvineného, z ktorých vyplýva, že obvinený sa počas plynutia skúšobnej doby nedopustil žiadneho trestného činu ani priestupku. Spôsobenú škodu uhradil ešte pred podmienečným zastavením trestného stíhania.

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Vzhľadom na vyššie uvedené skutočnosti možno konštatovať, že obvinený  splnil podmienky pre osvedčenie sa po uplynutí skúšobnej doby podmienečného zastavenia trestného stíhania, nakoľko v priebehu skúšobnej doby viedol riadny život.

	Preto som rozhodol tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor